**TECHNINĖ SPECIFIKACIJA, PASLAUGŲ ĮKAINIS IR MAKSIMALUS KIEKIS**

**1. Sutarties dalykas.** Šiltnamio efektą sukeliančių dujų (toliau ŠESD) kiekio mažinimo ataskaitų įvertinimo ir tvirtinimo paslaugų (toliau – Paslaugos) pirkimas.

**2. Bendroji informacija.** Kauno miesto savivaldybės įstaigos įgyvendina projektus, kuriems 2020 m. gegužės 7 d. Lietuvos Respublikos aplinkos ministro įsakymu Nr. D1-267 ,,Dėl finansavimo skyrimo projektams pagal finansavimo priemonę ,,Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“ (toliau – projektai) buvo skirtas finansavimas saulės energijos fotovoltinių elektrinių įrengimui (toliau – Įstaigos). Projektų finansavimo klimato kaitos programos lėšomis teikiant subsidiją sutarties (toliau – sutartis) 3.4 papunktyje nurodyta, kad ,,3.4. Vidutinės ir didelės apimties Tvarkos aprašo 131 punkte nurodytų projektų atveju Pareiškėjas APVA privalo pateikti išmetamų šiltnamio efektą sukeliančių dujų kiekio sumažinimo ataskaitas, pagrįstas laboratorinių matavimų ir (ar) skaičiavimų rezultatais: 3.4.1. praėjus 15 mėnesių po projekto galutinio įgyvendinimo laikotarpio pabaigos – už pirmus 12 mėnesių veiklos po galutinio projekto įgyvendinimo laikotarpio pabaigos. Pirmų metų ataskaitas turi patvirtinti nepriklausomi vertintojai;”

Atsižvelgiant į tai, šiuo pirkimu planuojama įsigyti ŠESD kiekio mažinimo ataskaitų vertinimo ir tvirtinimo paslaugas, pasirašant preliminarią sutartį su Paslaugų teikėju, pagal kurią Įstaigos (71 Įstaiga) pasirašys po pagrindinę sutartį.

**3**. **Paslaugų teikimo terminai.** Paslaugų suteikimo terminas yra 20 d. d. nuo dienos kai Įstaiga pateikia pirmųjų metų ŠESD kiekio mažinimo ataskaitos projektą Paslaugų teikėjui.

**4. Reikalavimai Paslaugoms.** Paslaugų teikėjas šį įvertinimą ir tvirtinimą turi atlikti vadovaujantis Klimato kaitos programos lėšų naudojimo tvarkos aprašu, patvirtintu Lietuvos Respublikos aplinkos ministro 2010 m. balandžio 6 d. įsakymu Nr. D1-275 “Dėl klimato kaitos specialiosios programos programos lėšų naudojimo tvarkos aprašo patvirtinimo“ (toliau – aprašas), Lietuvos Respublikos aplinkos ministro 2013 m. liepos 3 d. įsakymu Nr. D1-493 “Dėl tinkamų projektų išlaidų kategorijų pagal klimato kaitos programos finansavimo kryptis patvirtinimo“, sutarties nuostatomis ir apraše nustatytais reikalavimais. Paslaugų teikėjas, radęs Europos Sąjungos, Lietuvos Respublikos teisės aktų ir pagrindinių programos dokumentų reikalavimų neatitikimų, turi juos nurodyti pagal atitinkamos programos nustatytus reikalavimus.

**5. Paslaugų apimtis.**

**5.1.** Paslaugų teikėjas privalės per 20 d. d. įvertinti ir patvirtinti Įstaigų pateiktas pirmųjų metų ŠESD kiekio mažinimo ataskaitas (įvertinti jose apskaičiuotus stebėsenos rodiklius ir juos patvirtinti) projektams, finansuotiems APVA (Aplinkos projektų valdymo agentūra) projektų finansavimo Klimato kaitos programos lėšomis;

**5.2.** Įvertinimo proceso eigoje Paslaugų teikėjas privalės sudaryti galimybę Įstaigai pašalinti ataskaitose pastebėtus trūkumus ir teikti pastabas, pasiūlymus bei priemones trūkumų pašalinimui;

**5.3.** Atlikęs įvertinimą, Paslaugų teikėjas privalės pateikti tinkamumo patvirtinimo pažymą ir vertinimo ataskaitą, atitinkančią teisės aktų reikalavimus bei reikalavimus dokumentų teikimui APVA;

**5.4.** APVA nustačius trūkumus pateiktose patvirtintose ŠESD ataskaitose, Paslaugų teikėjas privalės sudaryti galimybę Įstaigai pašalinti ataskaitose pastebėtus trūkumus ir teikti pastabas, pasiūlymus bei priemones trūkumų pašalinimui;

**5.5.** Įstaigai pašalinus nustatytus APVA trūkumus, Paslaugų teikėjas privalės per 5 darbo dienas nuo pataisytos ŠESD ataskaitos pateikimo Paslaugų teikėjui neatlygintinai atlikti įvertinimą, ir pateikti tinkamumo patvirtinimo pažymas ir vertinimo ataskaitas, atitinkančias teisės aktų reikalavimus bei reikalavimus dokumentų teikimui APVA

**6.** Paslaugų teikėjas ataskaitas pateikia 2 vnt. pasirašytais egzemplioriais arba elektroninėmis priemonėmis (pasirašyta elektroniniu parašu).

**7. Paslaugų įkainis ir maksimalus kiekis:**

|  |  |  |  |  |  |
| --- | --- | --- | --- | --- | --- |
| **Eil.****Nr.** | **Paslaugų pavadinimas** | **Mato** **vnt.** | **Maksimalus****paslaugų** **kiekis** **per 20 mėn**. | **Vieneto įkainis, Eur (be PVM)** | **PVM tarifas,** **%** |
| 1. | Šiltnamio efektą sukeliančių dujų kiekio mažinimo ataskaitų įvertinimas ir tvirtinimas | vnt.  | 71 |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_